**Prețul tăcerii mele**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prețul tăcerii mele

...

Urcam ades cu gândul pân-la stele,

Și-acolo sus, în spațiul infinit,

Am văzut un dor ce te-a dorit

Țesut din amintiri și lacrimi grele!

...

De câte ori de-atunci mi-am amintit

De doru-acela cuprins de-a lui durere,

Creștea alt dor în mine, cu putere,

De-acolo dintre stele, din spațiul infinit!

...

Și-mi aminteam cât te doream de mult,

Cum te strigam atâtea nopți la rând,

Cum adormeam de multe ori plângând,

...

Că tu-mi cereai cu zâmbetul tău blând,

Doar un cuvânt, doar un cuvânt, atât,

Iar eu, în vremea-aceea am tăcut

...

Și am plecat, apoi mi te-am pierdut!

Urcam ades cu gândul pân-la stele.

Plătind din greu prețul tăcerii mele!